CELEX: 62021CN0070
Language: lv
Date: 2021-02-03 00:00:00
Title: Lieta C-70/21: Prasība, kas celta 2021. gada 3. februārī – Eiropas Komisija/Grieķijas Republika

12.4.2021   
            
            
               LV
            
            
               Eiropas Savienības Oficiālais Vēstnesis
            
            
               C 128/27
            
         
      Prasība, kas celta 2021. gada 3. februārī – Eiropas Komisija/Grieķijas Republika
      (Lieta C-70/21)
      (2021/C 128/34)
      Tiesvedības valoda – grieķu
      
         Lietas dalībnieki
      
      
         Prasītāja: Eiropas Komisija (pārstāvji: M. Kostantinidis un M. Noll-Ehlers)
      
         Atbildētāja: Grieķijas Republika
      
         Prasījumi
      
      Prasītājas prasījumi Tiesai ir šādi:
      
                  a)
               
               
                  atzīt, ka Grieķijas Republika,
                  
                              —
                           
                           
                              sistemātiski un ilgstoši pārsniegdama PM10 koncentrācijas robežvērtības saistībā ar kopš 2005. gada spēkā esošo dienas robežvērtību Saloniku (Thessaloniki) zonā/aglomerācijā ΕL0004, nav izpildījusi pienākumu, kas tai ir uzlikts saskaņā ar Direktīvas 2008/50/EK (1) 13. pantu kopsakarā ar šīs direktīvas XI pielikumu;
                           
                        
                              —
                           
                           
                              sākot no 2010. gada 11. jūnija neveikdama pasākumus, kas vajadzīgi, lai nodrošinātu atbilstību PM10 robežvērtībām Saloniku zonā/aglomerācijā EL0004, nav izpildījusi pienākumus, kas tai izriet no Direktīvas 2008/50 23. panta 1. punkta (kopsakarā ar šīs direktīvas XV pielikuma A iedaļu), it īpaši pienākumu, kas paredzēts minētās direktīvas 23. panta 1. punkta otrajā daļā, proti, ieviest piemērotus pasākumus, lai robežvērtību pārsniegšanas laiks būtu cik vien iespējams īsāks;
                           
                        
            
                  b)
               
               
                  piespriest Grieķijas Republikai atlīdzināt tiesāšanās izdevumus.
               
            
         Pamati un galvenie argumenti
      
      Prasības pirmajā pamatā Komisija apgalvo, ka ar Direktīvu 2008/50 par gaisa kvalitāti un tīrāku gaisu Eiropai dalībvalstīm ir noteikts pienākums ierobežot cieto daļiņu (PM10) iedarbību uz iedzīvotājiem. Pamatojoties uz Grieķijas Republikas sniegtajiem ikgadējiem pārskatiem par gaisa kvalitāti, Komisija uzskata, ka pēc 2005. gada, proti, pēc tam, kad atbilstība dienas un gada PM10 robežvērtībām kļuva obligāta – sākotnēji saskaņā ar Direktīvas 1999/30/EEK 5. panta 1. punktu un pēc tam saskaņā ar Direktīvas 2008/50 13. pantu – Grieķijas Republika turpina nenodrošināt atbilstību dienas robežvērtībām Saloniku aglomerācijā EL0004.
      Ar otro prasības pamatu Komisija apgalvo, ka saskaņā ar Direktīvas 2008/50 23. panta 1. punkta otro daļu, ja [piesārņojošo vielu koncentrācija] pārsniedz robežlielumus, dalībvalstīm ir noteikts skaidrs un tūlītējs pienākums pieņemt gaisa kvalitātes plānus, tajos ietverot piemērotus pasākumus, lai pārsnieguma laiks būtu cik vien iespējams īsāks. Komisija uzskata, ka, pārkāpjot Direktīvas 2008/50 23. panta 1. punktu, Grieķijas Republika nav izstrādājusi atbilstošu gaisa kvalitātes plānu attiecībā uz Saloniku aglomerāciju EL0004.
      
         (1)  Eiropas Parlamenta un Padomes Direktīva 2008/50/EK (2008. gada 21. maijs) par gaisa kvalitāti un tīrāku gaisu Eiropai (OV 2008, L 152, 1. lpp.).